Dit is alombekend dat Parel Vallei uitstekende hokkie oplewer en dis voorwaar een van PV se sterk punte waarop ons baie trots is.
Die rede vir dié hokkiesuksesverhaal het baie te make met die konstante liefde en ywer waarmee die sport gedryf word deur me Kets en mnr Traut wat onderskeidelik al meer as 28 en 11 jaar by die skool werk. Me Kets speel self nog aktief hokkie in die Meestershokkiespan van Somerset-Wes en het ook al naam gemaak op provinsiale vlak.
Parel Vallei se sportvelde bied ook meer as genoeg geleenthede vir leerders om te presteer. In 2012 is ‘n astro-baan voltooi met die hulp van mnr Andy Mallett en die ouerhokkiekomitee. PV was ook die heel eerste skool in die Helderberg-kom wat ‘n astro-baan aan sy leerders gebied het!
Seuns- en dogtershokkie word al vanaf die skool se beginjaar aangebied en binne enkele jare het dié sport gegroei tot 30 spanne.
PV ding mee op top hokkievlak in slegs meer as 30 jaar en dis wondelik om te weet dat PV-hokkie net kan voortbou op só ‘n soliede basis. Mag die konstante goeie uitslae slegs die begin wees van die BLOU PV-DRAAD wat strek tot op die hokkieveld.
Parel Vallei se dogterspan was die eerste wenners van die Chris Brothers Internasionale toernooi wat jaarliks in Kaapstad aangebied word. Hulle het in die 2de jaar van dié toernooi ook die kompetisie gewen en is jaarliks sterk aanspraakmakers om die kroon.
In 2015 het die 0.19A-dogters die Elsie Coetzer-toernooi in Bloemfontein gewen.
Parel Vallei se dogtersspan het in 2016 ook vir die eerste keer deelgeneem aan die Kingswood College-fees. Hulle het dié fees onoorwonne afgesluit! Hulle spog ook weer met deelname aan die Wes-Kaap Sparuitdaagtoernooi vir dogters, en het vir die 2de jaar onder die Top 8 skole geëndig.
Parel Vallei se seunspan neem ook jaarliks aan toernooie deel. Hulle speel elke jaar in die die Chris Brothers Internasionaletoernooi en het onder andere die Fairmont-toernooi in 2016 gewen!
Verskeie buitelandse toere is al deur Parel Vallei se seuns- en dogterspanne onderneem, onder andere na: Zimbabwe, Engeland, Skotland, Wallis, Duitsland, Frankryk, Switserland en Holland.
Verskeie spelers het al nasionale kleure verwerf in hokkie:
Robynne Jacobs (0.16, 0.18)
Megan Robertson (0.18 en 0.21)
Louise Wentzel (0.18)
Salome Engelbrecht (0.18)
Tatum George (0.16)
Trudy Lambrechts (0.16)
Samantha Sandham (0.18)
Pippa Rabey (0.18, 0.21 en senior)
Jade Mayne (0.16, 0.18, 0.21 en senior)
Alegra Dijkstra (0.18 en 0.21)
Chris Hawkridge (0.18 en 0.21)
Rebecca Kaps (0.16 span)
Elke jaar word ‘n 0.13- en 0.14-hokkiekamp vir dogters gehou. Ses spanne word genooi en hulle ontvang topafrigting oor vier dae. Spelers geniet die hokkiekamp geweldig baie en dis elke jaar ‘n hoogtepunt op die hokkiekalender.
PV se 0.19-hokkiespelers ploeg ook terug in die gemeenskap en verskeie klinieke word ook jaarliks aangebied vir laerskoolleerders, soos byvoorbeeld die afrigtingskliniek wat by Laerskool Beaumont aangebied word.
Daar word ook elke jaar ‘n skeidsregterskursus by die skool aangebied vir afrigters en spelers.
Gedurende die 4de en 1ste kwartale van die jaar vind “high performance”-afrigting plaas vir al ons hokkiespelers. Die graad 7-leerders wat ingeskryf is by PV vir die volgende jaar word ook genooi om hierdie sessies by te woon.
In die afseisoen word ‘n “8-aan-‘n-kant”-toernooi aangebied vir alle leerders van die skool en binnemuurse hokkie word ook geniet deur spelers.
Ons streef daarna om onder die Top-10 skole in die land te wees met ons dogter en seunspanne.
Ons beoog om voortdurend aan ons hokkiespelers die beste hokkieblootstelling te gee, sodat spelers tot hulle volle potensiaal kan ontwikkel om sodoende te kan kompeteer op topvlak en hulle individuele sowel as spandoelwitte te bereik.
Hoof van dogtershokkie:
Me Eunice Kets
Hoof van seunshokkie:
Mnr Hilton Traut
1ste DOGTERS SPAN – 2017
1ste SEUNS SPAN – 2017
1 ste Hokkiespan – dogters 2016
Links na regs:
Jarred Pitout (afrigter), Carla Steyn, Liza Fortuin, Josefine Hjalmner, Shannon Barry, Samantha Smuts, Caitlin Odendaal, Shayna Rawson, Ashley de Villiers, Skye Boshoff, Mas’oodah Bazier, Rachel Kaps, Megan Kreft, Rebecca Kaps, Hayley Prinsloo, Patricia Potgieter, Jade Southon.
1ste Hokkiespan – seuns 2016
James Holmes, Coetzee Koegelenberg, Dillon Austin, Jannes de Necker, Andrew Lobi, Jean-Luc Bufé, Chad Brinkhuys, Nicholas Lobi, Riccardo Trenti, Christiaan Nieuwoudt, Matheu Quinn, Michael Ttrent, Matthew Wolmerans, Matthew Weideman, Hilton Traut (coach)